স্নাতক স্তরে কলেজে ভর্তিতে ঘুষ নেওয়ার অভিযোগে বিদ্ধ রাজ্যের শাসক দল। কলকাতা থেকে জেলা— বিভিন্ন জায়গা থেকে আসছে টাকা নেওয়ার অভিযোগ। সেই অবস্থাতেই কার্যত ‘পাপস্খলন’ হল মালদহের গাজোলে।

এই বিষয়ে অন্যান্য খবর

‘কন্যাশ্রী’র টাকায় কলেজে ভর্তির ‘ঘুষ’! গর্জে উঠল বাংলা, নজিরে লজ্জা পাবে বাংলা


বাবা দোকানে দোকানে জল দেন। অভাবের সংসারে হাল ফেরাতে বিড়ি বাঁধেন মা ও সে নিজেও। অভাব-অনটনের সংসারে পড়াশুনো ছিল বিলাসিতা মাত্র। তাই পড়া থামিয়ে নাবালিকা মেয়ের বিয়ে দিতে তৎপর হয়ে উঠেছিল পরিবার। পাকা দেখাও হয়ে গিয়েছিল। তার পরেও দমে যায়নি সেই মেয়ে।
মালদহের গাজোলের প্রত্যন্ত গ্রামের ছাত্রী মীরা সিংহ। নিজের বিয়ে নিজেই রুখেছে সে। তার পরে উচ্চ মাধ্যমিকে ৪৩১ নম্বর পেয়ে সফল হয়েছে। কিন্তু সমস্যা তবুও থেমে থাকেনি। উচ্চশিক্ষায় বাধা হয়েছে অর্থ।

মালদহের মেধাবী ছাত্রী মীরা সিংহ। নিজস্ব চিত্র
মেধাবী এই ছাত্রীর পাশে দাঁড়াল তৃণমূল ছাত্র পরিষদ। তাদের দেওয়া টাকাতেই কলেজে ভর্তি হল মীরা।
গাজোল থানার সাহাজাদপুর পঞ্চায়েতের পীরপাড়ায় ভাঙাচোরা টালির বাড়িতে থাকে মীরা। বাবা শ্রীমন্ত সিংহ গাজোলের বিভিন্ন দোকানে জল দেন। মা সুমিত্রা সিংহ বাড়িতে বিড়ি বাঁধেন। মীরাও মায়ের সঙ্গে সেই কাজে হাত মেলায়।
মীরারা তিন বোন। দুই দিদির বিয়ে হয়ে গিয়েছে। অভাবের সংসারে তার বিয়ে দিতেও উঠে পড়ে লেগেছিল বাবা-মা। তবে বিয়েতে আপত্তি ছিল মীরার। স্কুলে গিয়ে শিক্ষকদের পুরো ঘটনাটি জানায় সে। শিক্ষকদের তৎপরতায় ও স্কুল কর্তৃপক্ষের সাহায্যে নিজের বিয়ে রুখে দেয় মীরা। তার শিক্ষার ব্যাপারে প্রতিশ্রুতি দেন শিক্ষকেরা।
দেখুন ভিডিও
 
 

এবার সে উচ্চমাধ্যমিক পরীক্ষা দিয়ে ভাল ফলও করেছে। বাংলায় ৮৮, ইংরেজীতে ৯০, শিক্ষাবিজ্ঞানে ৮৮, ভূগোলে ৮২ এবং রাষ্ট্রবিজ্ঞানে ৮৩ নম্বর পেয়ে উচ্চ মাধ্যমিক পাশ করে। মীরার ইচ্ছে, ইংরেজিতে অনার্স নিয়ে পড়ে শিক্ষিকা হওয়ার। গাজোল কলেজে ইংরেজি নিয়ে পড়ার আবেদন করে সে। লিস্টে নামও ওঠে। কিন্তু টাকার অভাবে সেই সুযোগ হাতছাড়া হতে বসেছিল। অনার্স নিয়ে ভর্তির জন্য প্রয়োজনীয় টাকাটুকু জোগাড় হচ্ছিল না কোনও মতে। অবশেষে মেধাবী এই ছাত্রীর পাশে দাঁড়াল তৃণমূল ছাত্র পরিষদ। কন্যাশ্রীর রাজ্যে নতুন উড়ান পেল এক মেধাবী কন্যার ভবিষ্যত স্বপ্ন।